钦定古今图书集成/明伦汇编/官常典/第660卷 > 《赠溧阳宋少府陟》前人
## 钦定古今图书集成/明伦汇编/官常典/第660卷 > 《赠溧阳宋少府陟》前人

李斯未相秦，且逐东门兔。宋玉事襄王，能为《高唐赋》。
常闻绿水曲，忽此相逢遇。扫洒青天开，豁然披云雾。
葳蕤紫鸾鸟，巢在昆山树。惊风西北吹，飞落南溟去。
早怀经济策，特受龙颜顾。白玉栖青蝇，君臣忽行路。
人生感分义，贵欲呈丹素。何日清中原，相期廓天步。